राजधानी में गाय के दूध के लाले पड़ गये हैं। ब्लैक में लेना हो तो मिलेगा। खासकर गाय का दूध तो बूथ वाले मनमानी कीमत पर बेच रहे हैं। समुचित सूचना नहीं होने के कारण भी गाय का दूध डेयरी के बूथों से 21 रुपए प्रति लीटर कीागह 22 रुपए और उससे ज्यादा कीमत पर बेची गयी। दूर्गा पूजा को लेकर गाय के दूध की मांग बढ़ गयी है। शहर के व्रतियों को चाहिए करीब 40 हजार लीटर गाय दूध जबकि डेयरी महज 20 हजार लीटर की ही आपूर्ति कर रहा है। अन्य श्रेणी के दूध की भी किल्लत है।ड्ढr ड्ढr दूध की करीब 2 लाख 40 हजार लीटर मांग की जगह महज 1 लाख 65 हजार लीटर की ही डेयरी से आपूर्ति हो रही है। गुरुवार को पटना डेयरी प्रोजेक्ट के अधिकतर बूथों पर गाय का दूध 21 की बजाय 22 रुपए और कहीं-कहीं 23-24 रुपए प्रति लीटर बेचा गया। राजधानी में आसपास के क्षेत्रों से दूध नहीं आ पा रहा है। इस संबंध में पटना डेयरी प्रोजेक्ट के प्रबंध निदेशक सुधीर कुमार सिंह ने कहा कि गाय के दूध के एक लीटर की कीमत 21 रुपए और आधा लीटर पैक की कीमत 11 रुपए निर्धारित की गई है।